                                              Z A P I S N I K

     Sa sjednice Općinskog vijeća općine Jarmina održane 28. ožujka 2012. godine u 10 sati u prostorijama općine Jarmina

     NAZOČNI:                                                              ODSUTNI:

    1.ĐURO HORVAT                                                  1.TOMISLAV PRACAIĆ

    2.STJEPAN SEDLAR                                              2.MARIO KRUŠELJ

    3.STJEPAN MAJPRUZ                                           3.DALIBOR BELA

    4.MILAN NAGLIĆ

    5.DRAGUTIN CULI

    6.MARIO MATIĆ

    7.VLADIMIRM KLARIĆ

    8.STJEPAN DADIĆ

    Predsjednik Općinskog vijeća Milan Naglić za sjednicu predlaže

                                       D N E V N I   R E D

1. Donošenje Odluke o raspisivanju javnog natječaja za davanje stare

Osnovne škole za potrebe dječjeg vrtića.

   2. Dogovor oko obilježavanja dana općine.

   3. Donošenje Odluke o izboru povjerenstva za provedbu natječaja za

       odvoz komunalnog otpada.

   4. Izvješće odbora za socijalnu skrb.

   5. Razno.

                                                Točka 1.

    Obrazloženje o potrebi raspisivanja javnog natječaja za davanje stare škole u zakup za potrebe otvaranja dječjeg vrtića obrazložio je načelnik općine te je rekao da postoje zainteresirani za otvaranje vrtića.
    Vijećnik Dragutin Culi pita dali su u sklopu vrtića predviđene i jaslice i u kojem obujmu bi bilo naše učešće u adaptaciji zgrade vrtića.

    Načelnik je odgovorio da bi mi učestvovali u dogradnji zidova i stolarije a unutrašnjost bi uredili oni koji bi dobili zgradu u najam na natječaju.

    Vijećnik Stjepan Sedlar pita dali je zgrada gruntovno na općini.

    Načelnik je rekao da zgrada gruntovno 1/1, a oni će isfinancirati projektnu dokumentaciju i jedan dio dokumentacije.

      Glasovanjem vijećnika jednoglasno je donijeta odluka da se raspiše natječaj za davanje  u zakup zgrade stare škole za potrebe dječjeg vrtića.

      U povjerenstvo za provođenje natječaja glasovanjem vijećnika jednoglasno su izabrani Milan Naglić,Đuro Horvat, Stjepan Majpruz, Andrija Draganić i Stjepan Smetiško.

                                                   Točka 2.

        Kod obilježavanja dana općine načelnik predlaže da se određeni poslovi podjele na pojedine udruge te da im se dodjele određena minimalna sredstva za troškove hrane a piće će oni prodavati te se treba dogovoriti sa udrugama.

        Kroz raspravu je zaključeno da bi direktni troškovi trebali biti oko dvadeset tisuća kuna.

         Zaključeno je da se većina događaja treba odvijati u subotu kada bi bila i svečana sjenica.

         Kroz raspravu je također zaključeno da se ove godine dodjele i plakete a temeljem statuta općine.

         Vijećnik Stjepan Sedlar je rekao da u nekim područjima naselja poneka nema struje zbog napona.

          Konstatirano je da građani trebaju dati zamolbu prema općini te da ona može eventualno provjeriti u elektri u čemu je problem.
                                                 Točka 3.

          Vijećnik Dragutin Culi obrazložio je vijeću potrebu za imenovanjem novog povjerenstva za provedbu natječaja za odvoz komunalnog otpada budući da u  povjerenstva trebaju biti članovi određene struke.

           Nakon kratke rasprave glasovanjem vijećnika donesena je odluka kojom se poništava ranije donesena odluka o imenovanju povjerenstva za provođenje natječaja.

           U novo povjerenstvo za provođenje natječaja za odvoz komunalnog otpada predloženi su Višnja Škrlec za predsjednicu, Dragutin Culi, Stjepan Smetiško, Đuro Franjčić i Đuro Horvat za članove.

            Glasovanjem vijećnika prijedlog je prihvaćen uz jedan suzdržan glas.

                                                  Točka 4.

            Predsjednik Odbora za socijalnu skrb Mario Matić vijećnike je izvijestio da je Monika Priščan studentica kojoj je dodijeljena stipendija općine donijela potvrdu da je dobila državnu stipendiju te predlaže da se dodjeli stipendija Ivani Haban.

           Glasovanjem vijećnika jednoglasno je prijedlog prihvaćen.

                                                    Točka 5.

     Načelnik je izvijestio vijećnike da je došla suglasnost za solarnu elektranu.

     Dragutin Culi je rekao da treba nastaviti sa radnjama oko vodovoda.
     Vladimir Klarić je rekao da bi trebalo vidjeti oko dislokacije mjernih mjesta javne rasvjete.

     Đuro Horvat pita zašto klub  nije platio pivovari za pivo sa turnira i što se može voziti na smetlište a vidio je i prijevoznika Šaška kao odvozi otpad.

      Načelnik je rekao da se može voziti građevinski materijal iz Jarmine a nekoliko puta je vozio Sečak i Koledić.

                                                                               Predsjednik Općinskog vijeća

                                                                                         Milan Naglić

